मेलम्ची खानेपानी विकास समिति संग सम्बन्धित सर्व साधारणको गुनासोको सम्बोधन

गुनासोको संक्षिप्त व्यहोरा

नेपाल सरकार,प्रधानमंत्री तथा मंन्त्रिपरिषदको कार्यालयमा सम्बोधन गरी एक ट्विटर प्रयोगकर्ता (ठेगाना खुल्न नसकेको) वाट निम्न विवरण अनुसारको गुनासो व्यक्त गरिएको ‘‘मेलम्ची खानेपानी अन्तर्गत स्थानीय ठेकेदारहरुले कामको पैसा पाएका छैनन! माथिबाट नै पैसा निकास भएको छैन भन्ने कुरा के सत्य हो?’’

यस कार्यालयको प्रतिकृया

नेपाल सरकारवाट २०६४ सालमा मेलम्ची खानेपानी आयोजना सिघ्र सम्पन्न गराउने लक्ष सहित निम्न अनुसारको व्यवस्था गरिएको छ ।

१.मेलम्ची खानेपानी बिकास समिति अन्तर्गत मेलम्ची उप आयोजना -१ **( मेलम्ची नदिमा डाईभर्जन वेयर, ईण्टेक,डाईभर्सन सुरुङ्ग निर्माण गरि पानी काठमाण्डौ उपत्यकामा ल्याईने सुन्दरिजलमा पानी प्रशोधन केन्द्रको निर्माण गर्नेकार्य**) को कार्यान्वयन ।

२.काठमाण्डौ उपत्यका खानेपानी सुधार आयोजना, आयोजना कार्यान्वयन निर्देशनालय अनामनगर अन्तर्गत मेलम्ची उप आयोजना-२ **( सुन्दरिजल देखि काठमाण्डौ उपत्यका भित्रको सवै पानी टंकीहरु सम्मको थोक बितरण प्रणाली, सो पानी टंकीहरुको निर्माण र आवस्यक बितरण पाईपलाईनको निर्माण गर्ने कार्य** ) को कार्यान्वयन ।

आयोजनाको पहिलो चरणमा मेलम्ची नदीवाट दैनिक १७ करोड लीटर खानेपानी काठमाण्डौ उपत्यकामा बितरणका लागी उपलब्ध गराउने गरि मेलम्ची खानेपानी विकास समितिको कार्य क्षेत्र भित्र निम्न अनुसारका कार्यहरु पर्दछन ।

१. पानी पथान्तरणका लागि हेडवर्क्स तथा सुरुङ्ग निर्माण

२. सुन्दरिजलमा पानी प्रशोधन केन्द्र निर्माण

३. आयोजना प्रभावित गा.वि.स हरुमा सामाजिक उत्थान कार्यक्रमहरु

बिगतका वर्षहरुमा जस्तै चालु आ.व. २०७३। ७४ मा माथी उल्लेखित विकास निर्माणका कार्यक्रमहरु मात्र संचालनमा रहेका छन । यस समितिले उल्लेखित पहिलो र दोश्रो कार्यको लागि अन्तराष्ट्रिय वोलपत्र आव्हान गरी ठेकेदार छनौट गरेको र सोही निर्माण ब्यबसायीसंग सम्झौता गरी सुरुग निर्माण लगायतका अन्य कामहरु भई रहेका छन् । सामाजिक उत्थानको कार्यक्रमहरु स्थानीयहरुको माग अनुसारका भौतिक पूर्वाधारहरुको निर्माण गर्ने कार्य स्वयं स्थानीय उपभोक्ता समितिहरु मार्फत भईरहेको छ ।

उप आयोजना-१ सग सम्बन्धित निर्माण कार्य तथा निर्माण व्यवसायीको बिवरण

|  |  |  |  |
| --- | --- | --- | --- |
| सि.न. | मुख्य निर्माण कार्य | निर्माण व्यवसायी | कैफियत |
| १ | हेडवर्क्स तथा सुरुङ्ग | CMC di Ravenna Italy |  |
| २ | पानी प्रशोधन केन्द्र | Va Tech Wabag Prathibha Industries JV |  |
| ३ | सामाजिक उत्थान कार्यक्रम | स्थानीय उपभोक्ता समितिहरु | स्थानीयहरुको माग अनुसारका भौतिक पूर्वाधारहरु |

उप आयोजना -१ अन्तर्गतका निर्माण कार्यहरु निर्धारित योजना अनुरुप नियमित रुपमा संचालनमा रहेको र निर्माण व्यवसायीवाट सम्पादन गरि परामर्शदातावाट सिफारिस भई आएको सम्पूर्ण कार्यहरुको बिल यस बिकास समितिवाट तात्काल भूक्तानी दिने गरिएको जानकारी गरादछौ ।

स्थानीय कुनैपनि ठेकेदारहरु संग यस विकास समितिको सम्झौता नरहेको र मुख्य निर्माण व्यवसायी तथा सो को सहयोगी स्थानीय निर्माण व्यवसायी र आपुर्तिकर्ता हरु बीचको कुनैपनि सहमति तथा सम्झौताको अभिलेख यस विकास समितिमा नरहेको र मेलम्ची खानेपानी विकास समितिले स्थानीय निमाण ब्यबसायिसंग कुनै काम गराउन सम्झौता नगरेको नभएको हुदा मेलम्ची खानेपानी अन्तर्गत स्थानीय ठेकेदारहरुले कामको पैसा नपाएको उजुरीको बिषय यस समितिसग कुनैपनि कानुनी र करारीय दायित्वमा नपर्ने ब्यहोरा सरोकारवाला सबैमा जानकारीको लागी अनुरोध छ ।

पुनश्च यस विकास समितिवाट मुख्य निर्माण व्यवसायीलाई यस्ता सरोकारका बिषयमा समय समयमा सचेत गराईको छ।